CELEX: 32016D1775
Language: fi
Date: 2016-10-04 00:00:00
Title: Komission täytäntöönpanopäätös (EU) 2016/1775, annettu 4 päivänä lokakuuta 2016, päätöksen 93/195/ETY muuttamisesta lisäämällä Qatar niiden kolmansien maiden luetteloon, joista jäsenvaltiot sallivat rekisteröityjen hevosten takaisintuonnin unioniin kansainvälisiin ryhmä/luokkakilpailuihin osallistumista varten tapahtuneen alle 90 päivää kestäneen tilapäisen maastaviennin jälkeen (tiedoksiannettu numerolla C(2016) 6270) (ETA:n kannalta merkityksellinen teksti)

6.10.2016   
            
            
               FI
            
            
               Euroopan unionin virallinen lehti
            
            
               L 271/9
            
         KOMISSION TÄYTÄNTÖÖNPANOPÄÄTÖS (EU) 2016/1775,
   annettu 4 päivänä lokakuuta 2016,
   päätöksen 93/195/ETY muuttamisesta lisäämällä Qatar niiden kolmansien maiden luetteloon, joista jäsenvaltiot sallivat rekisteröityjen hevosten takaisintuonnin unioniin kansainvälisiin ryhmä/luokkakilpailuihin osallistumista varten tapahtuneen alle 90 päivää kestäneen tilapäisen maastaviennin jälkeen
   
      
         (tiedoksiannettu numerolla C(2016) 6270)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (1) ja erityisesti sen 12 artiklan 1 ja 4 kohdan, 16 artiklan 2 kohdan sekä 19 artiklan a ja b alakohdan,
   sekä katsoo seuraavaa:
   
               (1)
            
            
               Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä valtuutetaan komissio täsmentämään erityiset eläinten terveyttä koskevat vaatimukset, joita sovelletaan, kun rekisteröityjä hevosia tuodaan takaisin unioniin erityisissä tarkoituksissa tapahtuneen väliaikaisen viennin jälkeen.
            
         
               (2)
            
            
               Komission päätöksessä 2004/211/EY (2) vahvistetaan luettelo kolmansista maista ja niiden osista, joista jäsenvaltiot sallivat rekisteröityjen hevosten takaisintuonnin niiden tilapäisen viennin jälkeen, ja luokitellaan nämä maat terveystilanteen perusteella erityisiin luokkiin.
            
         
               (3)
            
            
               Komission päätöksessä 93/195/ETY (3) vahvistetaan eläinten terveyttä ja eläinlääkärintodistuksia koskevat vaatimukset, joita sovelletaan rekisteröityjen hevosten takaisintuonnissa sen jälkeen, kun hevoset on väliaikaisesti viety kolmansiin maihin, jotka luetellaan tässä tarkoituksessa päätöksessä 2004/211/EY. Jotta mahdollistettaisiin rekisteröityjen hevosten osallistuminen säännöllisesti kansainvälisiin ryhmä/luokkakilpailuihin kolmansissa maissa, jotka on luokiteltu terveystilanteen perusteella eri luokkiin, päätöksen 93/195/ETY liitteessä VIII esitetään terveystodistus, jota käytetään rekisteröityjen hevosten takaisintuonnissa Australiassa, Kanadassa, Amerikan yhdysvalloissa, Hongkongissa, Japanissa, Singaporessa tai Yhdistyneissä arabiemiirikunnissa pidettyihin kansainvälisiin ryhmä/luokkakilpailuihin osallistumisen vuoksi tapahtuneen alle 90 päivää kestäneen tilapäisen maastaviennin jälkeen.
            
         
               (4)
            
            
               Qatar luetellaan päätöksen 2004/211/EY liitteessä I rekisteröityjen hevosten väliaikaisen viennin jälkeen tapahtuvaa takaisintuontia varten, ja sille on annettu kyseisessä liitteessä ja päätöksen 93/195/ETY liitteessä I terveysluokitus E.
            
         
               (5)
            
            
               Huhtikuussa 2016 Qatar pyysi, että se sisällytettäisiin päätöksen 93/195/ETY liitteessä VIII olevaan kolmansien maiden luetteloon, johon on jo sisällytetty Australia, Kanada, Amerikan yhdysvallat, Hongkong, Japani, Singapore ja Yhdistyneet arabiemiirikunnat, ja toimitti tarvittavat takeet siitä, että kansainvälisiin ryhmä/luokkakilpailuihin osallistuvat unionista tulleet rekisteröidyt hevoset pidetään erillään terveystilanteeltaan heikommista hevosista.
            
         
               (6)
            
            
               Sen vuoksi päätöstä 93/195/ETY olisi muutettava,
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 93/195/ETY seuraavasti:
   
               1)
            
            
               Korvataan 1 artiklan kahdeksas luetelmakohta seuraavasti:
               
                           ”—
                        
                        
                           jotka ovat osallistuneet kansainvälisiin ryhmä/luokkakilpailuihin Australiassa, Kanadassa, Amerikan yhdysvalloissa, Hongkongissa, Japanissa, Singaporessa, Yhdistyneissä arabiemiirikunnissa tai Qatarissa ja täyttävät tämän päätöksen liitteessä VIII olevan mallin mukaisessa terveystodistuksessa esitetyt vaatimukset,”
                        
                     
         
               2)
            
            
               Korvataan liite VIII tämän päätöksen liitteen tekstillä.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä lokakuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 192, 23.7.2010, s. 1.
   
      (2)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      (3)  Komission päätös 93/195/ETY, tehty 2 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (EYVL L 86, 6.4.1993, s. 1).
   
      LIITE
      
         
            ”LIITE VIII
            
               TERVEYSTODISTUS
            
            kansainvälisiin ryhmä/luokkakilpailuihin Australiassa, Kanadassa, Amerikan yhdysvalloissa, Hongkongissa, Japanissa, Singaporessa, Yhdistyneissä arabiemiirikunnissa tai Qatarissa osallistuneiden rekisteröityjen hevosten unioniin takaisintuontia varten alle 90 päivää kestäneen tilapäisen maastaviennin jälkeen
            Todistuksen nro: …
            Lähettäjämaa: AUSTRALIA (1), KANADA (1), AMERIKAN YHDYSVALLAT (1), HONGKONG (1), JAPANI (1), SINGAPORE (1), YHDISTYNEET ARABIEMIRAATTIKUNNAT (1), QATAR (1)
            
            Vastuullinen ministeriö: …
            (ministeriön nimi)
            I   Hevosen tunnistustiedot
            
            
                        a)
                     
                     
                        Tunnistusasiakirjan numero: …
                     
                  
                        b)
                     
                     
                        Vahvistaja: …
                        (toimivaltaisen viranomaisen nimi)
                     
                  II   Hevosen alkuperä
            
            Hevonen lähetetään (mistä): …
            (lähetyspaikka)
            (mihin): …
            (määräpaikka)
            lentoteitse: …
            (lennon numero)
            Lähettäjän nimi ja osoite: …
            Vastaanottajan nimi ja osoite: …
            III   Terveyttä koskevat tiedot
            
            Allekirjoittanut todistaa, että edellä kuvattu hevonen täyttää seuraavat vaatimukset:
            
                        a)
                     
                     
                        Se on lähtöisin kolmannesta maasta, jossa seuraavista taudeista on ilmoitettava pakollisesti: afrikkalainen hevosrutto, astumatauti, räkätauti, hevosen enkefalomyeliitti (kaikissa muodoissaan, mukaan luettuna venezuelalainen hevosen enkefalomyeliitti), hevoseläinten näivetystauti, vesicular stomatitis -tauti, raivotauti, pernarutto.
                     
                  
                        b)
                     
                     
                        Se on tutkittu tänään, eikä siinä esiinny mitään kliinisiä taudin oireita (2).
                     
                  
                        c)
                     
                     
                        Sitä ei ole tarkoitettu teurastettavaksi kansallisen infektio- tai tartuntatautia koskevan hävittämissuunnitelman mukaisesti.
                     
                  
                        d)
                     
                     
                        Sitä on pidetty lähettäjämaahan tai, jos sovelletaan unionin lainsäädännön mukaista virallista aluejakoa, lähettäjämaan alueen osaan (3) tulostaan lähtien eläinlääkärin valvonnassa olevilla tiloilla erillisessä tallissa siten, että se ei ole joutunut kosketuksiin terveydentilaltaan heikompien hevoseläinten kanssa muutoin kuin kilpailujen aikana.
                     
                  
                        e)
                     
                     
                        Se tulee sellaiselta lähettäjämaan alueelta tai, jos sovelletaan unionin lainsäädännön mukaista virallista aluejakoa, alueen sellaisesta osasta, jossa
                        
                                    i)
                                 
                                 
                                    ei kahden viime vuoden aikana ole esiintynyt venezuelalaista hevosen enkefalomyeliittia;
                                 
                              
                                    ii)
                                 
                                 
                                    ei kuuden viime kuukauden aikana ole esiintynyt astumatautia;
                                 
                              
                                    iii)
                                 
                                 
                                    ei kuuden viime kuukauden aikana ole esiintynyt räkätautia.
                                 
                              
                  
                        f)
                     
                     
                        Se ei tule sellaisesta lähettäjämaasta tai lähettäjämaan osasta, jota pidetään unionin lainsäädännön mukaan afrikkalaisen hevosruton saastuttamana.
                     
                  
                        g)
                     
                     
                        Se ei tule tilalta, johon sovellettiin eläinten terveyteen liittyvistä syistä kieltomääräystä, eikä se ollut kosketuksissa sellaisen tilan hevoseläimiin, johon sovellettiin eläinten terveyteen liittyvistä syistä kieltomääräystä, jonka vuoksi edellytettiin seuraavaa:
                        
                                    i)
                                 
                                 
                                    jos kaikkia tilalla olevia seuraavassa tarkoitetuille taudeille alttiiden lajien eläimiä ei viety pois tilalta, kielto kesti
                                    
                                                —
                                             
                                             
                                                kuusi kuukautta alkaen päivästä, jolloin sairaat eläimet teurastettiin tai vietiin pois tilalta, kun kyseessä on hevosen enkefalomyeliitti (kaikissa muodoissaan, paitsi venezuelalainen hevosen enkefalomyeliitti),
                                             
                                          
                                                —
                                             
                                             
                                                sen ajan, joka vaaditaan kolmen kuukauden välein otetun kahden Coggins-testin negatiivisen tuloksen saamiseksi tilalle jääneiltä eläimiltä sen jälkeen kun tartunnan saaneet eläimet teurastettiin, kun kyseessä on hevosen näivetystauti,
                                             
                                          
                                                —
                                             
                                             
                                                kuusi kuukautta, kun kyseessä on vesicular stomatitis -tauti,
                                             
                                          
                                                —
                                             
                                             
                                                kuusi kuukautta, kun kyseessä on hevosen virusarteriitti,
                                             
                                          
                                                —
                                             
                                             
                                                yhden kuukauden viimeisestä todetusta tapauksesta, kun kyseessä on raivotauti,
                                             
                                          
                                                —
                                             
                                             
                                                15 päivää viimeisestä todetusta tapauksesta, kun kyseessä on pernarutto;
                                             
                                          
                              
                                    ii)
                                 
                                 
                                    jos kaikki tilalla olleet taudille alttiiden lajien eläimet teurastettiin tai vietiin pois tilalta, kielto kesti 30 päivää, tai jos kyseessä oli pernarutto, 15 päivää, siitä päivästä alkaen, jona tilat puhdistettiin ja desinfioitiin eläinten hävittämisen tai poisviennin jälkeen.
                                 
                              
                  
                        h)
                     
                     
                        Hevonen ei parhaan tietoni mukaan ole ollut kosketuksissa tartuntataudista tai tarttuvasta taudista kärsiviin hevoseläimiin tätä vakuutusta edeltävien 15 päivän aikana.
                     
                  IV   Pitopaikkaa ja karanteenia koskevat tiedot:
            
            
                        a)
                     
                     
                        Hevonen saapui lähettäjämaan alueelle … (4).
                     
                  
                        b)
                     
                     
                        Hevonen saapui lähettäjämaahan Euroopan unionin jäsenvaltiosta (1) tai …(mistä maasta) (1)
                            (5).
                     
                  
                        c)
                     
                     
                        Lähettäjämaahan tuotaessa hevoseen sovellettiin eläinten terveyttä koskevia vaatimuksia, jotka ovat vähintään yhtä tiukat kuin tässä todistuksessa vahvistetut vaatimukset.
                     
                  
                        d)
                     
                     
                        Vahvistettujen tietojen ja hevosen omistajan (1) tai tämän edustajan (1) antaman liitteenä olevan vakuutuksen (joka on osa tätä todistusta) mukaan hevonen ei ole ollut yhtäjaksoisesti Euroopan unionin ulkopuolella yli 90:tä päivää tässä todistuksessa ilmoitettu suunniteltu paluupäivä mukaan luettuna eikä sitä ole viety edellä lueteltujen maiden ulkopuolelle.
                     
                  V   Eläin lähetetään kolmannessa maassa virallisesti hyväksytyllä desinfiointiaineella etukäteen puhdistetussa ja desinfioidussa kulkuneuvossa, joka on rakenteeltaan sellainen, että lantaa, kuivikkeita ja rehua ei pääse putoamaan kulkuneuvosta kuljetuksen aikana.
            VI   Tämä todistus on voimassa 10 päivää.
            
                        Päivämäärä
                     
                     
                        Paikka
                     
                     
                        Virkaeläinlääkärin leima ja allekirjoitus (6)
                        
                     
                  
                         
                     
                     
                         
                     
                     
                         
                     
                  
                        Nimi suuraakkosin ja asema
                     
                  VAKUUTUS
            Minä, …
            (edellä kuvatun hevosen omistajan (1) tai tämän edustajan (1) nimi suuraakkosin)
            vakuutan, että:
            
                        —
                     
                     
                        hevonen lähetetään lähettäjätilalta suoraan määräpaikan tiloihin siten, että se ei joudu kosketuksiin muiden, terveydentilaltaan heikompien hevoseläinten kanssa,
                     
                  
                        —
                     
                     
                        hevosta siirretään vain sellaisten tilojen välillä, jotka on hyväksytty Australiassa, Kanadassa, Amerikan yhdysvalloissa, Hongkongissa, Japanissa, Singaporessa, Yhdistyneissä arabiemiraattikunnissa tai Qatarissa pidettäviin ryhmä/luokkakilpailuihin osallistumista varten,
                     
                  
                        —
                     
                     
                        hevonen on viety Euroopan unionin jäsenvaltiosta … (4).
                     
                  …
            (Paikka ja päivämäärä)
            …
            (Allekirjoitus)
         
      
      
         (1)  Tarpeeton viivataan yli.
      
         (2)  Tämä todistus on annettava päivänä, jona eläin lastataan lähetettäväksi Euroopan unioniin, tai viimeisenä työpäivänä ennen lastausta.
      
         (3)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
      
         (4)  Lisätään päivämäärä [pp/kk/vvvv].
      
         (5)  Lisätään sen maan nimi, josta hevonen saapui ja jonka on oltava jokin seuraavista maista: Australia, Kanada, Amerikan yhdysvallat, Hongkong, Japani, Singapore, Yhdistyneet arabiemiraattikunnat, Qatar.
      
         (6)  Leiman ja allekirjoituksen värin on oltava eri kuin painovärin.”